
Z A P I S N I K

s 47. sjednice Vijeća Gradske četvrti Sesvete, održane 10. travnja 2025., s početkom u 18.00 sati u Gradskoj četvrti Sesvete – Područni ured gradske uprave Sesvete, Gradska četvrt Sesvete, Trg Dragutina Domjanića 4/II, soba 23.

Nazočni članovi Vijeća Gradske četvrti Sesvete:

Petar Bajan, Željko Blažinović, Marko Brkić, Marko Blažević, Nives Curić, Ivan Dokša, Damir Grgić, Zorica Gregurić, Željko Grbavac, Mihaela Husić, Stjepan Kezerić, Matija Kralj, Magdalena Kozarić Špoljarić, Ivan Krivačić, Ines Sosa Meštrović, Damir Pigac, Katarina Petrović

Nenazočni članovi Vijeća Gradske četvrti Sesvete: 
Vedran Ledinščić
Nazočni radno, gosti i predstavnici tiska:
Anđa Čujić – gost
Josip Karadža - gost
Stipe Jurić, Tomi Maslov - Gradski ured za mjesnu samoupravu, promet, civilnu zaštitu i sigurnost, Područni odsjek Sesvete

Sjednicu Vijeća Gradske četvrti Sesvete otvara predsjednik Vijeća Željko Blažinović, pozdravlja nazočne članove Vijeća Gradske četvrti Sesvete, sve radno nazočne i goste, zahvaljuje na odazivu i konstatira da je prisutno 17 članova Vijeća. Dalje navodi da je članovima Vijeća e-poštom poslan zapisnik s 46. sjednice Vijeća. Upitao je imaju li primjedbi na zapisnik.
Primjedbi na zapisnik nije bio te je isti usvojen jednoglasno s 17 glasova  „za“. Izvješće o glasanju za zapisnik s 46. sjednice Vijeća, priloženo je uz ovaj Zapisnik i njegov je sastavni dio.

/Marko Blažević dolazi na sjednicu u 18,05/

Predsjednik je u pozivu na sjednicu predložio dnevni red, kako slijedi:

DNEVNI RED 
1. Prijedlog zaključka o izmjeni Plana komunalnih aktivnosti Gradske četvrti Sesvete u 2025.
2. Prijedlog zaključka o izmjeni Plana potreba za aktivnostima, programima i projektima unapređenja kvalitete života građana Gradske četvrti Sesvete u 2025.
3. Prijedlog zaključka o davanju suglasnosti za sklapanje ugovora o uređenju građevinskog zemljišta za izgradnju pristupne ceste s komunalnom infrastrukturom i spojem na Pirinovu ulicu odvojak, na k.č.br. 4099/14 k.o. Sesvete Novo
4. Prijedlog zaključka o z.k.č.br. 1396/2, z.k.č.br. 1396/3, z.k.č.br. 1396/4 i z.k.č.br. 1396/6, sve k.o. Kašina za izgradnju garaže za vatrogasno vozilo DVD-a Kašina - Gornja
5. Razno

Predsjednik nadalje predlaže da se 3. točka dnevnog reda, Prijedlog zaključka o davanju suglasnosti za sklapanje ugovora o uređenju građevinskog zemljišta za izgradnju pristupne ceste s komunalnom infrastrukturom i spojem na Pirinovu ulicu odvojak, na k.č.br. 4099/14 k.o. Sesvete Novo, prebaci za sljedeću sjednicu Vijeća Gradske četvrti Sesvete budući da nije donesen zaključak sa mišljenjem odnosno očitovanje od strane nadležnog Vijeća Mjesnog odbora Jelkovec iako je isti zatražen u dva navrata putem e-maila. 
Nadalje predsjednik predlaže da se 5 prijedloga za dopunu dnevnog reda, a koje je predložio član Vijeća Marko Blažević, ne uvrste u dnevni red obzirom kako za iste nisu pristigla očitovanja ili zaključci nadležnih vijeća mjesnih odbora odnosno za točku 4. je nadležni gradski ured danas u Službenom glasniku Grada Zagreba najavio osnivanje područnog odsjeka komunalnog redarstva za Sesvete te smatram kako je ovakav zaključak nepotreban.
Predsjednik otvara raspravu, u istoj sudjeluju Nives Curić, Željko Blažinović, Stjepan Kezerić, Stipe Jurić i Ivana Vladimira Petric.

Predsjednik predlaže glasanje o prihvaćanju izmjena dnevnog reda 47. sjednice.
Članovi Vijeća su glasovali te je Vijeće Gradske četvrti Sesvete s 17 glasova „za“ i 1 glas „protiv“ prihvatilo izmjene dnevnog reda.
Izvješće o glasanju za izmjene dnevnog red priloženo je uz ovaj Zapisnik i njegov je sastavni dio.

Predsjednik nakon usvajanja izmjena dnevnog reda predlaže dnevni red i poziva vijećnike na glasanje. Članovi Vijeća su glasovali te je Vijeće Gradske četvrti Sesvete s 17 glasova „za“ i 1 glas „protiv“ prihvatilo je dnevni red.
Izvješće o glasanju za izmjene dnevnog red priloženo je uz ovaj Zapisnik i njegov je sastavni dio.

DNEVNI RED

1.	Prijedlog zaključka o izmjeni Plana komunalnih aktivnosti Gradske četvrti Sesvete u 2025.
2.	Prijedlog zaključka o izmjeni Plana potreba za aktivnostima, programima i projektima unapređenja kvalitete života građana Gradske četvrti Sesvete u 2025.
3.	Prijedlog zaključka o z.k.č.br. 1396/2, z.k.č.br. 1396/3, z.k.č.br. 1396/4 i z.k.č.br. 1396/6, sve k.o. Kašina za izgradnju garaže za vatrogasno vozilo DVD-a Kašina - Gornja
4.	Razno


/Prelazi se na rad po dnevnom redu /
Ad 1) Prijedlog zaključka o izmjeni Plana komunalnih aktivnosti Gradske četvrti Sesvete u 2025.

Predsjednik ukratko obrazlaže izmjenu Plana komunalnih aktivnosti Gradske četvrti Sesvete u 2025. u kojem između ostalog obrazlaže osiguranje sredstava za uređenje kolnika u Vinogorskoj ulici, na području Mjesnog odbora Staro Brestje, koja će se dijelom sanirati sredstvima Plana komunalnih aktivnosti Gradske četvrti Sesvete, a pri čemu je naglašena odgovornost Vodoopskrbe i odvodnje čiji podizvođači radova Bubanj niskogradnja koja svoje 

radove nije izvela u skladu s pravilima struke, a iste je trebala sama sanirati radove iskopa u Vinogorskoj ulici. Predsjednik je također naglasio da će sukladno dogovoru preostali dio sredstava za sanaciju kolnika u Vinogorskoj ulici osigurati Vodoopskrba i odvodnja, Vijeće Mjesnog odbora Staro Brestje i Gradski ured za mjesnu samoupravu, promet, civilnu zaštitu i sigurnost. 
Predsjednik je potom otvorio raspravu i daje riječ Matiji Kralju. 
Matija Kralj traži dodatno obrazloženje razloga zbog čega se sredstvima Plana ne može  planirati energetska obnova doma zdravlja u Adamovcu i koje su daljnje akcije koje će se poduzeti u svrhu rekonstrukcije doma zdravlja u Adamovcu. 
Stipe Jurić mu odgovara da je u skladu s očitovanjem nadležnog Gradskog ureda za mjesnu samoupravu, promet, civilnu zaštitu i sigurnost uputa da se energetske obnove na gradskim javnim objektima planira osiguranje sredstava Gradski ured za gospodarstvo, ekološku održivost i strategijsko planiranje, a Gradski ured za obnovu, izgradnju, prostorno uređenje, graditeljstvo i komunalne poslove planira projektiranje i izvođenje radova zbog čega se ne mogu planirati osiguranja sredstava iz našeg Plana. Jurić nadalje obrazlaže da će se u utorak održati sastanak u Gradskoj  upravi sa nadležnim gradskim uredima na temu energetske obnove doma zdravlja u Adamovcu pri čemu će se naglasiti potreba osiguranja sredstava u narednom razdoblju kroz planove i programe Gradskog ureda za gospodarstvo, ekološku održivost i strategijsko planiranje i Gradskog ureda za obnovu, izgradnju, prostorno uređenje, graditeljstvo i komunalne poslove. 
Blažinović poziva zainteresirane vijećnike, ukoliko je moguće obzirom na raspuštanje vijeća, da prisustvuju sastanku koji će se u utorak održati na temu energetske obnove doma zdravlja u Adamovcu. Blažinović nadalje daje riječ u raspravi Zorici Gregurić koja ukazuje na određene probleme prilaza invalida prostorima u koje su smješteni na području Novog Jelkovca, te predlaže uklanjanje uspornika prometa sa pješačkim prijelazom budući da isti nisu prilagođeni invalidima koji koriste invalidska kolica. 
Marko Brkić se nadovezuje na raspravu vezano za energetsku obnovu doma zdravlja u Adamovcu i sanaciju kolnika Vinogorske ulice u Starom Brestju, pri čemu se u raspravu uključuje i Nives Curić. 
Ines Sosa Meštrović ukazuje na loše izvedene radove u ulici Krizantema, a osobito loše izvedene radove uređenja nogostupa u istoj ulici zbog čega građani imaju probleme sa oborinskom odvodnjom, prilazima svojim dvorištima i štete koja nastaje građanima uslijed loše izvedenih radova.
Predsjednik predlaže da se od odgovornog investitora Vodoopskrbe i odvodnje traži povrat sredstava Vijeću Gradske četvrti Sesvete, zbog loše izvedenih radova sanacije iskopa i sanacije kolnika Vinogorske ulice u Starom Brestju zbog čega Vijeće Gradske četvrti Sesvete izdvaja u svom Planu 150.000,00 eura sredstava za sanaciju kolnika Vinogorske ulice. Nadalje predsjednik predlaže da se uputi dopis nadležnoj Vodoopskrbi i odvodnji i gradonačelniku Grada Zagreba kako bi se tražio povrat sredstava u iznosu od 150.000,00 eura koje je Vijeće osiguralo u svom Planu zbog propusta investitora radova Vodoopskrbe i odvodnje. U raspravi dalje sudjeluju vezano za sanaciju radova u Vinogroskoj ulici Ines Sosa Meštrović, Stjepan Kezerić, Matija Kralj, Ivan Dokša i Ivana Vladimira Petric.

	Daljnje rasprave nije bilo, članovi Vijeća su glasovali te je s 11 glasova „za“ i 7 „suzdržanih“ glasova donesen:

Zaključak
o izmjeni Plana komunalnih aktivnosti Gradske četvrti Sesvete u 2025.

/ Zaključak se prilaže zapisniku sjednice/
	
Izvješće o glasanju za 1. točku dnevnog reda priloženo je uz ovaj Zapisnik i njegov je sastavni dio.

Ad 2) Prijedlog zaključka o izmjeni Plana potreba za aktivnostima, programima i projektima unapređenja kvalitete života građana Gradske četvrti Sesvete u 2025.
Predsjednik obrazlaže izmjene pri čemu navodi da je izmijenjen iznose za manifestacije Fašnik u Sesvetama i Proljeće u Sesvetama na iznose koji su stvarno utrošeni pri realizaciji istih, 500 eura manje od planiranog. Nadalje nadodana su sredstva za potrebne iznose na manifestacijama Dani Brestja, u iznosu od 110,00 eura, te za II. sportska olimpijada u Sesvetama, dodatno je 153,00 eura. Predsjednik dalje navodi da je dodana nova manifestaciju Sportski turnir 51. godina NK Kašina koji je podržan s 140,00 eura, a navedeno je osigurano preko plana potreba Mjesnog odbora Kašina, a što je bilo potrebno kako bi se te manifestacije mogle održati.
Predsjednik otvara raspravu. U raspravi sudjeluje Zorica Gregurić koja zahvaljuje na sredstvima iz plana potreba u prethodnom razdoblju. 

Daljnje rasprave nije bilo, članovi Vijeća su glasovali te je s 14 glasova „za“ i  4 „suzdržana“ glasa donesen:

Zaključak
o izmjeni Plana potreba za aktivnostima, programima i projektima unapređenja kvalitete života građana Gradske četvrti Sesvete u 2025.

/ Zaključak se prilaže zapisniku sjednice/
	
Izvješće o glasanju za 2. točku dnevnog reda priloženo je uz ovaj Zapisnik i njegov je sastavni dio.

Ad 3)	Prijedlog zaključka o z.k.č.br. 1396/2, z.k.č.br. 1396/3, z.k.č.br. 1396/4 i z.k.č.br. 1396/6, sve k.o. Kašina za izgradnju garaže za vatrogasno vozilo DVD-a Kašina - Gornja

Predsjednik ukratko obrazlaže prijedlog, pri čemu ističe da je pristigao zaključak Vijeća Mjesnog odbora Kašina koji je suglasan s prijedlogom DVD-a Kašina – Gornja. Potom je otvorio raspravu. 

Daljnje rasprave nije bilo, članovi Vijeća su glasovali te je s 18 glasova „za“ donesen:

Zaključak
o z.k.č.br. 1396/2, z.k.č.br. 1396/3, z.k.č.br. 1396/4 i z.k.č.br. 1396/6, sve k.o. Kašina za izgradnju garaže za vatrogasno vozilo DVD-a Kašina - Gornja

/ Zaključak se prilaže zapisniku sjednice/

Izvješće o glasanju za 3. točku dnevnog reda priloženo je uz ovaj Zapisnik i njegov je sastavni dio.

Ad 4) Razno

	Predsjednik otvara raspravu.

/Petar Bajan odlazi se sjednice u 18,40/

	Predsjednik daje riječ Matiji Kralju koji svojim obraćanjem ukazuje na nefunkcionalnost gradske uprave u ovom mandatu i neuvažavanje mišljenja vijeća gradske četvrti i vijeća mjesnih odbora, pri tom ističe primjer zaključka sedam mjesnih odbora i to: Adamovec, Belovar, Glavnica Gornja, Glavnica Donja, Jesenovec Moravče i Lužan koji su tražili izgradnju dječjeg vrtića na jednoj od predložene tri lokacije, a koji je od strane Gradske uprave ignoriran uz neprimjereno obrazloženje.
	Dalje u raspravi sudjeluje Katarina Petrović koja ukazuje na potrebu sanaciju određene ograde uz šetnicu u Novom Jelkovcu.
	Damir Pigac ukazuje na potrebu sanacije oštećenog šahta u Glavnici Donjoj na koji je već ranije upozoreno. 
Ines Sosa Meštrović ukazuje na pristigli upit predsjedniku Vijeća od strane akademskog kipara Ivana Kujundžića koji se interesira o kipu Dragutina Domjanića vezano za statuu koja se postavlja u Adamovcu i također interesira se o tome hoće li se slična statua ili kip postaviti na primjerenom mjestu u Sesvetama. Predsjednik podržava inicijativu i daje riječ Matiji Kralju.
	Matija Kralj odgovara Ines Sosi Meštrović o tome da je u prethodnom mandatu pokrenuo inicijativu za postavu kipa Dragutina Domjanića, pri čemu nije pristigao nikakva odgovor od strane Gradske uprave vezano za predmetno traženje. Dalje Matija Kralj naglašava da će građani Adamovca svojim sredstvima obilježiti 150 godina rođenja Dragutina Domjanića. U raspravi dalje sudjeluje Ines Sosa Meštrović koja predlaže adekvatno mjesto za bistu, spomenik ili kip Dragutina Domjanića, na raspravu se nadovezuje Stjepan Kezerić koji predlaže lokaciju Trga Dragutina Domjanića i koja je ranije tražena ali se od ideje odustalo zbog visokih troškova izrade kipa koji su svojevremeno iznosili preko 200.000,00 eura. U raspravu se nadovezuju Ivan Dokša, Matija Kralj, Željko Grbavac, Marko Brkić i Željko Blažinović.
	Predsjednik pozdravlja sve članove vijeća, zahvaljuje na suradnji u ovom mandatu, želi sreću u daljnjem radu i nadolazećim izborima.


Vijeće je završilo s radom u 19,00

KLASA: 024-08/25-002/84
URBROJ: 251-13-11-07/004-25-2
Sesvete, 10. travnja 2025.						   Predsjednik Vijeća

Zapisnik sastavio:							Gradske četvrti Sesvete

Tomi Maslov 				    	                                      Željko Blažinović

	Željko Grbavac
	+
	+
	+
	+
	+
	+

	Matija Kralj
	+
	+
	+
	+
	+
	+

	Ivana Vladimira Petric
	+
	+
	+
	0
	+
	+

	Marko Blažević 
	 N.P.

	 ZA = +
PROTIV = -
SUZDRŽAN = 0
NIJE PRISUTAN = N.P.
	
	
	
	
	



